PATVIRTINTA

Šiaulių lopšelio-darželio „Žiogelis“ direktoriaus 2020 m. kovo 25 d. įsakymu Nr. V-28

**ŠIAULIŲ LOPŠELIO-DARŽELIO „ŽIOGELIS“ UGDYMO PROCESO ORGANIZAVIMO NUOTOLINIU BŪDU APRAŠAS**

**I SKYRIUS**

**BENDROSIOS NUOSTATOS**

1. Ugdymo proceso organizavimo nuotoliniu būdu aprašas (toliau – Aprašas) yra skirtas Šiaulių lopšelio-darželio „Žiogelis“ bendruomenei, įgyvendinančiai ikimokyklinio ugdymo programas, (toliau – darželis) pasirengti ugdymo proceso organizavimui nuotoliniu būdu, iki bus atnaujintas įprastas ugdymo procesas.

2. Esant koronaviruso grėsmei, nuotoliniu būdu darželis gali ugdyti vaikus nepriklausomai nuo to, ar šis būdas yra įteisintas darželio nuostatuose, ar ne. Laikinai organizuojant ugdymą nuotoliniu būdu, mokymo sutartys nekeičiamos.

3. Aprašas parengtas, vadovaujantis Lietuvos Respublikos švietimo, mokslo ir sporto ministro 2020 m. kovo 16 d. įsakymu Nr. V-372 patvirtintomis rekomendacijomis „Dėl ugdymo proceso organizavimo nuotoliniu būdu“ nuostatomis.

 4. Šiaulių miesto savivaldybės administracijos Žmonių gerovės ir ugdymo departamento Švietimo skyrius koordinuoja darželio pasirengimą organizuoti ugdymą nuotoliniu būdu ir teikia darželiui pagalbą.

**II SKYRIUS**

**PASIRENGIMAS**

**ORGANIZUOTI UGDYMO PROCESĄ NUOTOLINIU BŪDU**

5. Darželis šiuo metu naudojasi šiais instrumentais: elektroniniu dienynu, el. paštu, kai kurios grupės yra susibūrusios su ugdytinių tėveliais į socialinių tinklų (Facebook) grupes, naudojasi kitais kanalais. Siekiant sklandžiai pasirengti ugdymo procesą organizuoti nuotoliniu būdu, darželis turi:

 5.1. nuo 2020 m. kovo 30 d. pradėti nuotolinį mokymą naudodamas vieningą aplinką - IT sistemą „Mūsų darželis“, kuri pakankamai užtikrina reikalingą abipusį pedagogų ir ugdytinių tėvų (globėjų, rūpintojų) ryšį.

 5.2. ne vėliau nei iki kovo 27 d. mokyklos internetinėje svetainėje [www.darzelis.lt](http://www.darzelis.lt) turi paskelbti informaciją apie sprendimą dėl nuotolinio ugdymo organizavimo ir informuoti ugdytinių tėvus (globėjus, rūpintojus) pranešimais per e-dienyną ar kitais įprastais būdais.

 5.3. iki kovo 27 d. susitarti su pedagogais dėl ugdymo nuotoliniu būdu sąlygų (pridedama);

 5.4. įsivertinti pedagogų pasirengimą dirbti nuotoliniu būdu: technologines galimybes, turimas skaitmenines priemones;

 5.5. ugdytiniams, kurių tėvai neturi galimybės iš namų ugdyti vaikus nuotoliniu būdu, teikti auklėtojo ir pagalbos vaikui specialistų konsultacijas telefonu;

 5.6. ugdymo medžiaga pateikiama skaitmeninėse aplinkose su nuorodomis;

 5.7. teikti švietimo pagalbą vaikams nuotoliniu būdu suderinus su tėvais (globėjais, rūpintojais) pasitelkiant darželiui ir tėvams (globėjams, rūpintojams) prieinamas elektroninio ryšio priemones.

**III SKYRIUS**

**NUOTOLINIO UGDYMO VYKDYMAS**

6. Esant ekstremaliai situacijai, saugant darbuotojų ir interesantų sveikatą, įstaigoje budi administracijos darbuotojai nuo 8.00 val. iki 17.00 val.

7. Visą informaciją apie nuotolinį ugdymą lopšelyje-darželyje „Žiogelis“ teikia direktoriaus pavaduotoja ugdymui Renata Žaromskienė tel. 867572042 arba elektroniniu paštu ugdymas@darzelis.lt

8. Ugdymas nuotoliniu būdu pradedamas vykdyti nuo 2020 m. kovo 30 d. Ikimokyklinis vaikų ugdymas organizuojamas remiantis Ikimokyklinio amžiaus vaikų pasiekimų [aprašu](https://www.smm.lt/uploads/documents/Pedagogams/ikimok_pasiekimu_aprasas.pdf), lopšelio-darželio „Žiogelis“ ikimokyklinio ugdymosi programa „Augu sveikas“ ir sveikatos stiprinimo programa „Mes galim!“ .

9. Informacija, kuri neprieštarauja ES Bendrųjų duomenų apsaugos įstatymo reikalavimams, bus teikiama telefonu arba el. paštu visiems interesantams. Ugdytinių tėveliai (globėjai, rūpintojai) galės ją rasti svetainėje [www.darzelis.lt](http://www.darzelis.lt) ir IT sistemoje „Mūsų darželis“. Turint klausimų, galite skambinti direktorei Sigitai Saviščevienė mob. tel. 865658988

10. Ugdytinių tėveliai (globėjai, rūpintojai) užklausas dėl užduočių gali pateikti auklėtojoms ir pagalbos vaikui specialistams per elektroninį dienyną „Mūsų darželis“, Facebook grupes, elektroniniu paštu ir telefonu.

 11. Kompiuterių priežiūros specialistas atsakingas už pagalbos pedagogams teikimą technologijų naudojimo klausimais.

**IV SKYRIUS**

**REKOMENDUOJAMI NAUDOTI SKAITMENINIAI IŠTEKLIAI IR KITA PAGALBA**

12. Organizuojant nuotolinį ugdymą, ateityje naudosime ir kitas šiuo metu rinkoje esančias saugias virtualias mokymo aplinkas, bendradarbiavimo veiklos platformas ir pan. Naudingos nuorodos: <http://www.svietimonaujienos.lt/ikimokyklinis-ir-priesmokyklinis-ugdymas-nuotoliniu-budu-patarimai-mokytojams-ir-tevams/>.

* [Gražiausios audio pasakos](https://www.youtube.com/playlist?list=PLAKlUfCfEeeivL6hwMi5InOYYmI0KFU0e) ir kiti skaitiniai vaikams: „[Skaitymo metai“](http://vaikams.skaitymometai.lt/) , [„Pasakų kampelis“](http://pasakukampelis.eu/), [„Rubinaitis“](http://rubinaitis.lnb.lt/index.php?1520263172).
* Sveikatos kompetencijos ugdymas: [„Kaip taisyklingai plauti rankas?“](http://www.youtube.com/watch?v=e4qVjkZZaa8), [„Sveikatukai: pažadas sveikatai“](http://www.youtube.com/playlist?list=PLzBPUmeJTgOea3lSM0gyc6F4jcFQ8ygPT), [„Vaikiškos dainelės: higiena“](http://www.youtube.com/watch?v=FcnG14WGjcw,%20https://www.youtube.com/watch?v=DId6gjN-uNU&list=RDmneqjGfXAgg&index=4).
* Eksperimentai ir užduotėlių rinkiniai: [„Pažinkime vaikystę: biblioteka“](http://www.ikimokyklinis.lt/index.php/biblioteka/11?sub_items=10015), [„Pažinkime vaikystę: 16 eksperimentų ikimokyklinukams“](https://www.ikimokyklinis.lt/index.php/biblioteka/uzduociu-kraitele/16-eksperimentu-ikimokyklinukams/18947).
* [Idėjos kūrybiškumo ugdymo veikloms](http://www.123homeschool4me.com/bubble-wrap-rain-craft_71), o vakaro žaidimams puikiai tiks [šešėlių teatras](http://www.youtube.com/watch?v=UKDEGcr8BpY&feature=youtu.be), kurį tėveliai gali pasigaminti kartu su vaikais
* [Mokslo, pasakų, laidų įrašų, muzikos, žaidimų ir kitokio turinio informacijos lietuvių ir anglų kalbomis](http://www.lrt.lt/vaikams)
* Žaidimas  kalbai mokyti
* [Edukaciniai žaidimai](http://gudrutisdutis.lt/lt)
* [Patarimai vaikų tėvams ir mokytojams](http://www.ikimokyklinis.lt/)
* Ikimokyklinio amžiaus vaikų ugdymui galima išnaudoti įvairias erdves ir daiktus, esančius ne tik įstaigoje, bet ir namuose.
* Namuose galima atlikti nesudėtingas mankšteles, taip pat įvairius darbelius, skirtus vystyti smulkiąją motoriką. Galima pažinti gyvūnus ir augalus tyrinėjant paveiksliukus knygelėse, žiūrint dokumentinius filmus, pavyzdžiui,  [www.sengire.lt](http://www.sengire.lt/lt), ar stebint mieste gyvenančius paukščius – kad ir pro langą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_